อังคารคลุมโปง: เอ็กซ์ตรีม
เรื่องย่อ

| ตอน | ชื่อ | กำกับโดย | วันฉายเดิม | ความยาว  (นาที) |  |
| --- | --- | --- | --- | --- | --- |
| 1 | "น้องสาวที่หายไป" | พฤกษ์ เอมะรุจิ | 20 สิงหาคม 2567 (2567-08-20) | 43 |  |
 เรื่องราวของ อาย (เฌอปราง อารีย์กุล) ที่สูญเสียน้องสาวคือ แอล (แพรวา สุธรรมพงษ์) ไปด้วยอุบัติเหตุ ทำให้แอลเฝ้าโทษตัวเองว่าเป็นต้นเหตุ แม่ (ดวงพร สนธิขันธ์) จึงได้ทำพิธีเชิญวิญญาณของอายเข้ามาอยู่ในตุ๊กตา
| 2 | "ชุดวิวาห์อาถรรพ์" | อภิโชค จันทรเสน | 20 สิงหาคม 2567 (2567-08-20) | 45 |  |
 เรื่องราวของ มิลค์ (ปาณิสรา ริกุลสุรกาน) สาวช่างตัดเสื้อฝีมือดีประจำร้านเช่าชุดแต่งงานของ นุช (ศกุนตลา เทียนไพโรจน์) ที่มีความฝันอยากแต่งงานกับ แบงค์ (อรรถพล เทศทะวงศ์) แฟนหนุ่มที่ไม่เอาไหน จนค่ำคืนหนึ่งขณะที่เธอทำงานอยู่เพียงลำพัง เธอก็ได้พบชุดแต่งงานแสนสวยที่จะทำให้ชีวิตของเธอและแบงค์ต้องเปลี่ยนไป
| 3 | "ครอบครัววิปลาส" | ปริญญ์ กีรติรัตนลักษณ์ | 20 สิงหาคม 2567 (2567-08-20) | 47 |  |
 เรื่องราวของครอบครัวนายตำรวจต้องถูกย้ายให้ไปอยู่ในบ้านเก่าแถบชานเมืองระหว่างรอเวลาให้คดีทุจริตของ พ่อ (วรฤทธิ์ เฟื่องอารมย์) คลี่คลาย เหตุการณ์นี้ทำให้ แม่ (ลภัสรดา ช่วยเกื้อ) ลูกสาว ลินดา (นฤภรกมล ฉายแสง) และลูกชาย ทั้ง2คนคือ ชวิน (ปูน มิตรภักดี) ต้องตามมาอยู่ในบ้านที่มีบรรยากาศชวนสยองอย่างไม่สมัครใจ และพวกเขายังได้พบกับห้องปิดตายที่ถูกปิดไว้ด้วยยันต์ปริศนา
| 4 | "คำสาบาน" | เอลิซ่า เปียง | 20 สิงหาคม 2567 (2567-08-20) | 44 |  |
 เรื่องราวของคู่รักคู่หนึ่ง นัท (สุทธิรักษ์ ทรัพย์วิจิตร) และ ดาว (ภาลฎา ฐิตะวชิระ) ที่ได้ไปสาบานต่อหน้าเจ้าแม่เขาเชิงดำ แต่ต่างคนต่างซ่อนความลับไว้โดยไม่ยอมพูดคุยกันอย่างเปิดใจ จนคำมั่นสัญญาที่เคยให้ไว้ต่อกัน กลายเป็นบ่วงผูกมัดจนต่างคนต่างอึดอัด
| 5 | "ครูเวร" | ชยันต์ เล้ายอดตระกูล | 20 สิงหาคม 2567 (2567-08-20) | 40 |  |
 เรื่องราวของ ออย (ชญานิษฐ์ ชาญสง่าเวช) คุณครูที่เพิ่งย้ายมาใหม่ กลับถูกสั่งให้เข้าเวรเฝ้าโรงเรียนตอนกลางคืนเพียงลำพัง นักเรียนในชั้นเรียนของเธอที่หายตัวไปอย่างลึกลับ และเป็นลูกชายของ หนุ่ม (ชลวิทย์ มีทองคำ) ค่ำคืนนี้จะเป็นค่ำคืนอันโหดร้ายที่ครูออยจะไม่มีวันลืม
| 6 | "สาวข้างห้อง" | สุรพงศ์ เปลื้องสังข์ | 20 สิงหาคม 2567 (2567-08-20) | 40 |  |
 เรื่องราวของ เบิร์ด (ณัฏฐ์ กิจจริต) หนุ่มรักอิสระที่ตัดสินใจลาออกจากการเป็นพนักงานออฟฟิศต้องย้ายเข้ามาอยู่ในหอพักที่เต็มไปด้วยกฎแปลก ๆ จนทำให้เขาขนหัวลุกตั้งแต่วันแรกที่เข้ามาอยู่ แต่เขากลับถูกดึงดูดทันทีโดย เจน (ชาราฎา อิมราพร) สาวสวยปริศนาที่อาศัยอยู่ห้องข้าง ๆ เบิร์ดพยายามจะทำความรู้จักกับเธอ โดยหารู้ไม่ว่าภายใต้ความสวยเซ็กซี่นั้น แฝงไว้ด้วยความสะพรึงที่จะเปลี่ยนแปลงชีวิตเขาไปตลอดกาล
| 7 | "ยายไม่ใช่ยาย" | ชูเกียรติ ศักดิ์วีระกุล | 20 สิงหาคม 2567 (2567-08-20) | 42 |  |
 เรื่องราวของ มณฑา (น้ำทิพย์ จงรัชตวิบูลย์) กับปริศนาของยายที่หายตัวไป ที่ทำให้เธอต้องเป็นแม่เลี้ยงเดี่ยวต้องทำทุกวิถีทางเพื่อพาแม่ของเธอกลับมาให้ได้ หนูเล็ก (สุพิชชา สังขจินดา) ลูกสาวของมณฑาที่ไม่ค่อยลงรอยกับแม่ของตนเสียใจเป็นอันมากเพราะยายคือคนเพียงคนเดียวในโลกที่หนูเล็กเชื่อว่ารักและเข้าใจเธอมากที่สุด หนูเล็กได้แต่เฝ้ารอคอยให้ยายกลับมาหาเธอ แต่เมื่อวันที่ยายกลับมาจริง ๆ เธอกลับรู้สึกว่ายายไม่ใช่ยายคนเดิมของเธออีกต่อไป
| 8 | "คำสาปส่งต่อ" | เอกสิทธิ์ ไทยรัตน์ | 20 สิงหาคม 2567 (2567-08-20) | 39 |  |
 เรื่องราวของ เปิ้ล (ญารินดา บุนนาค) แม่เลี้ยงเดี่ยวตกอับเจ้าของร้านซักรีด พบประสบการณ์แปลกประหลาดจากการเปิดดูคลิปเรื่องเล่าผี ในรายการอังคารคลุมโปง เมื่อเธอรู้สึกว่าบางอย่างกำลังคุกคามชีวิตของเธอ แก้ว (มาลาริน ฉัตรวัฒนาศิลป์) ลูกสาววัย 6 ขวบจนกำลังตกอยู่ในอันตราย เพราะถูกผีที่เธอเคยเห็นในห้องจัดรายการตามออกมาหลอกหลอน